CELEX: 31997D0186
Language: el
Date: 1997-03-14 00:00:00
Title: 97/186/ΕΚ: Απόφαση της Επιτροπής της 14ης Μαρτίου 1997 που επιτρέπει στα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα γεώμηλα εκτός από εκείνα που προορίζονται για φύτευση καταγωγής Κούβας

Avis juridique important

|

31997D0186

97/186/ΕΚ: Απόφαση της Επιτροπής της 14ης Μαρτίου 1997 που επιτρέπει στα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα γεώμηλα εκτός από εκείνα που προορίζονται για φύτευση καταγωγής Κούβας  

Επίσημη Εφημερίδα αριθ. L 077 της 19/03/1997 σ. 0032 - 0034

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Μαρτίου 1997 που επιτρέπει στα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα γεώμηλα εκτός από εκείνα που προορίζονται για φύτευση καταγωγής Κούβας (97/186/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 77/93/ΕΟΚ του Συμβουλίου, της 21ης Δεκεμβρίου 1976, για τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 97/3/ΕΚ (2), και ιδίως το άρθρο 14 παράγραφος 1,το αίτημα που υπέβαλαν οι Κάτω Χώρες,Εκτιμώντας:ότι, με βάση τις διατάξεις της οδηγίας 77/93/ΕΟΚ, οι κόνδυλοι γεωμήλων, με εξαίρεση εκείνους που έχουν πιστοποιηθεί επίσημα ως γεώμηλα προς σπορά σύμφωνα με άλλες κοινοτικές διατάξεις, καταγωγής Κούβας είναι δυνατόν, καταρχήν, να μην εισαχθούν στην Κοινότητα εξαιτίας του κινδύνου εισαγωγής εξωτικών ασθενειών γεωμήλων αγνώστων στην Κοινότητα 7ότι η παραγωγή πρώιμων γεωμήλων στην Κούβα, εκτός από εκείνα που προορίζονται για φύτευση, από γεώμηλα προς σπορά που προμήθευσαν τα κράτη μέλη αποτελεί καθιερωμένη πρακτική 7 ότι ένα μέρος του πρώιμου εφοδιασμού γεωμήλων στην Κοινότητα εξασφαλίζεται από εισαγωγές του προϊόντος αυτού από την Κούβα 7ότι, με τις αποφάσεις 87/306/ΕΟΚ (3), 88/223/ΕΟΚ (4), 89/152/ΕΟΚ (5), 91/593/ΕΟΚ (6), 93/36/ΕΟΚ (7), 95/96/ΕΚ (8) και 96/157/ΕΚ (9), η Επιτροπή επέτρεψε παρεκκλίσεις, υπό ειδικούς τεχνικούς όρους, όσον αφορά τα γεώμηλα που προορίζονται για ανθρώπινη κατανάλωση καταγωγής Κούβας για την περίοδο 1987-1995 7ότι δεν έχει ποτέ διαπιστωθεί η ύπαρξη ασθενειών και επιβλαβών οργανισμών στα δείγματα που ελήφθησαν από εισαγωγές με βάση τις εν λόγω αποφάσεις 7ότι εξακολουθούν να ισχύουν οι περιστάσεις που δικαιολογούν την άδεια 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Επιτρέπεται στα κράτη μέλη να προβλέψουν, με βάση τους όρους που θεσπίζονται στην παράγραφο 2, παρεκκλίσεις από το άρθρο 4 παράγραφος 1, όσον αφορά τις απαγορεύσεις που αναφέρονται στο μέρος Α σημείο 12 του παραρτήματος ΙΙΙ της οδηγίας 77/93/ΕΟΚ σχετικά με γεώμηλα, εκτός από εκείνα που προορίζονται για φύτευση, καταγωγής Κούβας.2. Επιπλέον των απαιτήσεων που αναφέρονται στα παραρτήματα Ι, ΙΙ και ΙV της οδηγίας 77/93/ΕΟΚ σχετικά με τα γεώμηλα, πρέπει να πληρούνται οι ακόλουθοι ειδικοί όροι:α) τα γεώμηλα δεν πρέπει να προορίζονται για φύτευση 7β) πρέπει να είναι άγουρα γεώμηλα, δηλαδή γεώμηλα «χωρίς φύτρα» με μαλακό φλοιό, ή να έχουν υποστεί επεξεργασία ώστε να εμποδιστεί η ικανότητά τους προς βλάστηση 7γ) πρέπει να έχουν καλλιεργηθεί στην επαρχία Pinar del Rio, σε περιοχές που δεν έχει διαπιστωθεί Pseudomonas solanacearum (Smith) Smith 7δ) να ανήκουν σε ποικιλίες των οποίων τα γεώμηλα προς σπορά έχουν εισαχθεί στην Κούβα από τα κράτη μέλη ή από άλλη χώρα από την οποία, επιτρέπεται η είσοδος στην Κοινότητα γεωμήλων για φύτευση, σύμφωνα με την οδηγία 77/93/ΕΟΚ 7ε) να πραγματοποιείται τακτική και προγραμματισμένη παρακολούθηση των εισαγωγών στην Κούβα γεωμήλων για σπορά και εδώδιμων γεωμήλων, που έχουν τεθεί στην εμπορία στη χώρα αυτή μέσω ελέγχων και αναλύσεων αντιπροσωπευτικών δειγμάτων, με μεθόδους επιστημονικά αναγνωρισμένες για την ανίχνευση των οργανισμών Clavibacter michiganensis (Smith) Davis και all. ssp. sepedonicus (Spieckermann και Kotthoff) Davis και al., Pseudomonas solanacearum (Smith) Smith, καθώς και του ιωειδούς οργανισμού που προκαλεί ατράκτωση των κονδύλων των γεωμήλων 7στ) να έχουν παραχθεί στην Κούβα απευθείας από γεώμηλα για σπορά που έχουν πιστοποιηθεί σε ένα από τα κράτη μέλη ή από γεώμηλα για σπορά που έχουν πιστοποιηθεί σε οποιαδήποτε άλλη χώρα από την οποία επιτρέπεται η είσοδος στην Κοινότητα γεωμήλων για φύτευση, σύμφωνα με την οδηγία 77/93/ΕΟΚ, ή από απογόνους τέτοιων γεωμήλων προς σπορά που βεβαιώθηκαν επίσημα το προπροηγούμενο έτος, εάν οι απόγονοι αυτοί έχουν παραχθεί στην επαρχία Pinar del Rio και έχουν χαρακτηρισθεί ως γεώμηλα προς σπορά σύμφωνα με τους κανόνες που ισχύουν στην Κούβα 7ζ) να καλλιεργούνται είτε σε αγροκτήματα στα οποία κατά τη διάρκεια των τελευταίων πέντε ετών δεν έχουν καλλιεργηθεί ποικιλίες πέρα απ' αυτές που προσδιορίζονται στο στοιχείο δ), είτε, στην περίπτωση κρατικών αγροκτημάτων, σε αγροτεμάχια που είναι απομονωμένα απ' αυτά στα οποία έχουν καλλιεργηθεί κατά τα τελευταία πέντε έτη ποικιλίες γεωμήλων διαφορετικές από εκείνες που καθορίζονται στο στοιχείο δ) 7η) τα μηχανήματα που χρησιμοποιούνται στο χειρισμό των γεωμήλων πρέπει να προορίζονται αποκλειστικά γι' αυτά, ή να έχουν απολυμανθεί με κατάλληλο τρόπο μετά από κάθε χρήση τους για άλλους σκοπούς 7θ) τα γεώμηλα δεν αποθηκεύονται σε αποθήκες στις οποίες έχουν αποθηκευθεί ποικιλίες διαφορετικές απ' αυτές που αναφέρονται στο στοιχείο δ) 7ι) πρέπει να συσκευάζονται είτε σε καινούργιους σάκους ή σε κιβώτια που έχουν απολυμανθεί κατάλληλα, και σε κάθε σάκο ή κιβώτιο πρέπει να τοποθετείται επίσημη ετικέτα με τις πληροφορίες που αναφέρονται στο παράρτημα 7ια) πριν από την εξαγωγή έχουν απαλλαχθεί από το χώμα και από τα φύλλα ή άλλα φυτικά υπολείμματα 7ιβ) τα γεώμηλα που προορίζονται για την Κοινότητα πρέπει να συνοδεύονται από φυτοϋγειονομικό πιστοποιητικό που έχει εκδοθεί στην Κούβα σύμφωνα με το άρθρο 7 της οδηγίας 77/93/ΕΟΚ, βάσει του ελέγχου που αναφέρεται στην εν λόγω οδηγία σχετικά με την απουσία των επιβλαβών οργανισμών του στοιχείου γ).Στο πιστοποιητικό πρέπει να αναφέρεται:- κάτω από τον τίτλο «συμπληρωματική δήλωση»:- η ένδειξη «η εν λόγω αποστολή πληροί τους όρους που ορίζονται στην απόφαση 97/186/ΕΚ»,- το όνομα της ποικιλίας,- ο αριθμός αναγνώρισης ή το όνομα του αγροκτήματος στο οποίο καλλιεργήθηκαν τα γεώμηλα και η διεύθυνσή του,- η ένδειξη που επιτρέπει την αναγνώριση της παρτίδας των γεωμήλων προς σπορά που χρησιμοποιήθηκε σύμφωνα με το στοιχείο στ),- κάτω από τον τίτλο «απολύμανση ή/και απολυμαντική αγωγή», όλες οι πληροφορίες που αφορούν τις δυνατές αγωγές και αναφέρονται στο στοιχείο β) δεύτερη φράση ή/και στο στοιχείο ι) 7ιγ) τα γεώμηλα πρέπει να εισάγονται από τα σημεία που βρίσκονται στο έδαφος του κράτους μέλους που χρησιμοποιεί την εν λόγω παρέκκλιση και καθορίζονται για τους σκοπούς της εν λόγω παρέκκλισης από το κράτος μέλος 7ιδ) αρκετά πριν από κάθε εισαγωγή στην Κοινότητα, ο εισαγωγέας πρέπει να γνωστοποιεί την εισαγωγή αυτή στα εν λόγω υπεύθυνα όργανα του κράτους μέλους εισαγωγής και το κράτος μέλος πρέπει να διαβιβάζει τις λεπτομέρειες της γνωστοποίησης στην Επιτροπή, προσδιορίζοντας:- τον τύπο του υλικού,- την ποσότητα,- τη δηλούμενη ημερομηνία εισαγωγής και την επιβεβαίωση του σημείου εισόδου,- τις εγκαταστάσεις που αναφέρονται στο στοιχείο ιστ).Ο εισαγωγέας θα ενημερώνεται επίσημα πριν από την εισαγωγή για τους όρους που παρατίθενται στα στοιχεία α) έως ιθ) 7ιε) οι επιθεωρήσεις που απαιτούνται σύμφωνα με το άρθρο 12 της οδηγίας 77/93/ΕΟΚ, διενεργούνται από τα υπεύθυνα επίσημα όργανα που αναφέρονται στην ως άνω οδηγία. Με την επιφύλαξη της επιτήρησης που αναφέρεται στο άρθρο 19α παράγραφος 3 δεύτερη περίπτωση πρώτη δυνατότητα, η Επιτροπή προσδιορίζει σε ποιό βαθμό οι επιθεωρήσεις που αναφέρονται στο άρθρο 19α παράγραφος 3 δεύτερη περίπτωση δεύτερη δυνατότητα της ανωτέρω οδηγίας, θα ενσωματώνονται στο πρόγραμμα επιθεωρήσεων σύμφωνα με το άρθρο 19α παράγραφος 5 στοιχείο γ) της οδηγίας αυτής 7ιστ) τα γεώμηλα συσκευάζονται και ξανασυσκευάζονται μόνο στις εγκαταστάσεις που έχουν εγκριθεί και καταχωρηθεί από τα εν λόγω αρμόδια όργανα 7ιζ) τα γεώμηλα συσκευάζονται ή ξανασυσκευάζονται σε κλειστές συσκευασίες που είναι έτοιμες για άμεση διανομή στους εμπόρους λιανικής πώλησης ή στους τελικούς καταναλωτές και που δεν υπερβαίνουν βάρος, σύνηθες για το σκοπό αυτό στο κράτος μέλος εισαγωγής, έως το πολύ 25 χιλιόγραμμα 7 η συσκευασία φέρει το όνομα της καταχωρημένης εγκατάστασης που αναφέρεται στο στοιχείο ιε), καθώς και την κουβανική καταγωγή 7ιη) τα κράτη μέλη που χρησιμοποιούν την παρέκκλιση αυτή πρέπει, ενδεχομένως, σε συνεργασία με το κράτος μέλος εισαγωγής να εξασφαλίζουν ότι, για κάθε φορτίο γεωμήλων που εισάγεται σύμφωνα με την απόφαση αυτή θα λαμβάνονται τουλάχιστον δύο δείγματα 200 κονδύλων ανά 50 τόνους, ή μέρος της ποσότητας αυτής, για επίσημη εξέταση όσον αφορά την Pseudomonas solanacearum σύμφωνα με τη μέθοδο απομόνωσης αριθ. 26 για την Pseudomonas solanacearum, όπως ορίστηκε από την ευρωπαϊκή και μεσογειακή οργάνωση προστασίας των φυτών (ΕΜΟΠΦ) (10) ή από οποιαδήποτε άλλη διαδικασία που έχει εγκριθεί σύμφωνα με τη διαδικασία που αναφέρεται στο άρθρο 16α της οδηγίας 77/93/ΕΟΚ και στην περίπτωση του Clavibacter michiganensis ssp. sepedonicus, σύμφωνα με τις ισχύουσες κοινοτικές μεθόδους για την ανίχνευση και διάγνωση του Clavibacter michiganensis ssp. sepedonicus 7 εάν υπάρχουν υπόνοιες, οι παρτίδες πρέπει να κρατηθούν ξεχωριστά υπό επίσημο έλεγχο και είναι δυνατόν να μη διατεθούν στο εμπόριο ή να χρησιμοποιηθούν έως ότου διαπιστωθεί ότι δεν υπήρχαν υποψίες παρουσίας ή δεν ανιχνεύθηκε το Clavibacter michiganensis ssp. sepedonicus ή Pseudomonas solanacearum κατά τις εν λόγω εξετάσεις.Άρθρο 2 Κάθε κράτος μέλος ενημερώνει τα λοιπά κράτη μέλη και την Επιτροπή για οποιαδήποτε χρήση της άδειας. Ενημερώνει την Επιτροπή και τα λοιπά κράτη μέλη, πριν από την 1η Ιουλίου 1997, σχετικά με τις ποσότητες που έχουν εισαχθεί σύμφωνα με την παρούσα απόφαση και παρέχει λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο ιη) 7 αντίγραφα κάθε φυτοϋγειονομικού πιστοποιητικού διαβιβάζονται στην Επιτροπή.Άρθρο 3 1. Η άδεια που παρέχεται στο άρθρο 1 ισχύει για την περίοδο μεταξύ της 15ης Μαρτίου 1997 και 30ής Απριλίου 1997.2. Η άδεια ανακαλείται εάν θεωρηθεί ότι οι όροι που θεσπίζονται στο άρθρο 1 παράγραφος 2 είναι ανεπαρκείς για την πρόληψη της εισαγωγής επιβλαβών οργανισμών ή ότι δεν έχουν τηρηθεί.Άρθρο 4 Η παρούσα απόφαση απευθύνεται στα κράτη μέλη.Βρυξέλλες, 14 Μαρτίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 26 της 31. 1. 1977, σ. 20.(2) ΕΕ αριθ. L 27 της 30. 1. 1997, σ. 30.(3) ΕΕ αριθ. L 153 της 13. 6. 1987, σ. 41.(4) ΕΕ αριθ. L 100 της 19. 4. 1988, σ. 44.(5) ΕΕ αριθ. L 59 της 2. 3. 1989, σ. 29.(6) ΕΕ αριθ. L 316 της 16. 11. 1991, σ. 47.(7) ΕΕ αριθ. L 16 της 25. 1. 1993, σ. 40.(8) ΕΕ αριθ. L 75 της 4. 4. 1995, σ. 22.(9) ΕΕ αριθ. L 36 της 14. 2. 1996, σ. 38.(10) Δελτίο ΟΕΡΡ/ΕΜΟΠΦ, 20, 255-262(1990).ΠΑΡΑΡΤΗΜΑ Πληροφορίες που απαιτούνται για την ετικέτα (όπως αναγράφεται στο άρθρο 1 παράγραφος 2 στοιχείο ι) 1. Όνομα της αρχής που χορήγησε την ετικέτα.2. Όνομα της οργάνωσης εξαγωγέων, εάν είναι διαθέσιμο.3. Ένδειξη «γεώμηλα εκτός από τα γεώμηλα που προορίζονται για φύτευση, καταγωγής Κούβας».4. Ποικιλία.5. Επαρχία παραγωγής.6. Μέγεθος.7. Δηλωμένο καθαρό βάρος.8. Ένδειξη «Σύμφωνα με τις απαιτήσεις ΕΚ 1997».9. Σήμα τυπωμένο ή σφραγισμένο εξ ονόματος της κουβανικής υπηρεσίας φυτικής προστασίας.